    Báyìí ni ọkùnrin náà sọ, nígbà ti o sì parí ọ̀rọ̀ rẹ̀ èmi náà bẹ̀rẹ̀ sí ọ̀rọ̀ tèmi mo ni, “ọ̀rẹ́ mi, Ìrìnkèrindò, ìwọ ni mo ṣe báyìí rí! – Mo dúpẹ́ lọ́wọ́ Ọlọ́run ọba. Ọjọ́ ti pẹ́ nísisì yìí tí mo ti ń gbúròó rẹ, mo sì ti ń ṣe àníyàn ki n lè mọ̀ ọ́ ṣùgbọ́n a kò bá ara wa pàdé. Mo ti gbọ́ bí o ti lọ sókè sódò ni òde ayé yìí tí o ń wá ọgbọ́n kiri àtti pe bí o sì ti jẹ wí pé bàbá rẹ fẹ́ràn rẹ ti o sì tọ́jú rẹ bí bàbá tíí tójú ọmọ. Òkìkí ìwọ pàápà’ti kàn jákèjádò ayé, ṣùgbọ́n ayọ̀ kún ọkàn mi lónìí wí pé a ojú rí ara wa. Nípa èyí tí o wí, kékeré ni èyí nì, ṣùgbọ́n jẹ́ ki a fi gbogbo ìyókù dọ̀la, nígbà tí ilẹ̀ bá mọ́ n ó mú àwọn ǹnka tí mo ffi ń kọ̀wé, n o sì kọ ohun tí o ba ń fẹ́ sílẹ̀ fún ọ. O kú àbọ̀, o kú ìrìn náà.”
    Bayii ni okunrin naa so, nigba ti o si pari oro re emi naa bere si oro temi mo ni, “ore mi, Irinkerindo, iwo ni mo se bayii ri! – Mo dupe lowo Olorun oba. Ojo ti pe nisisi yii ti mo ti n gburoo re, mo si ti n se aniyan ki n le mo o sugbon a ko ba ara wa pade. Mo ti gbo bi o ti lo soke sodo ni ode aye yii ti o n wa ogbon kiri atti pe bi o si ti je wi pe baba re feran re ti o si toju re bi baba tii toju omo. Okiki iwo paapa’ti kan jakejado aye, sugbon ayo kun okan mi lonii wi pe a oju ri ara wa. Nipa eyi ti o wi, kekere ni eyi ni, sugbon je ki a fi gbogbo iyoku dola, nigba ti ile ba mo n o mu awon nnka ti mo ffi n kowe, n o si ko ohun ti o ba n fe sile fun o. O ku abo, o ku irin naa.”